Middelsstore (gjerne 5-7 millimeter), blanke kortvinger, mørke på farge. Kroppen er noe langstrakt, og de er av de største artene i gruppen punktøyekortvinger. De ligner mye på slekten men er noe større og litt slankere. Antennene er lange og tynne, fasettøynene forholdsvis store og litt utstående. Pronotum er noe bredere enn langt. Dekkvingene er grovt punkterte og blanke, blir tydelig bredere bakover og dekker omtrent halve bakkroppen. Beina er ganske lange og tynne.